CELEX: 52019DP0095
Language: da
Date: 2019-12-18 00:00:00
Title: Europa-Parlamentets afgørelse om ikke at modsætte sig udkast til Kommissionens forordning om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IAS 39 og IFRS 7 og 9 (D064618/01 — 2019/2912(RPS))

29.6.2021   
            
            
               DA
            
            
               Den Europæiske Unions Tidende
            
            
               C 255/72
            
         
      P9_TA(2019)0095
      Afgørelse om ikke at gøre indsigelse mod en gennemførelsesforanstaltning: ændringer af IAS 39 og IFRS 7 og 9
      Europa-Parlamentets afgørelse om ikke at modsætte sig udkast til Kommissionens forordning om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IAS 39 og IFRS 7 og 9 (D064618/01 — 2019/2912(RPS))
      (2021/C 255/14)
      
         Europa-Parlamentet,
      
      
                  —
               
               
                  der henviser til udkast til Kommissionens forordning (D064618/01,
               
            
                  —
               
               
                  der henviser til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1,
               
            
                  —
               
               
                  der henviser til Kommissionens skrivelse af 7. november 2019, hvori den anmoder Parlamentet om at erklære, at det ikke vil modsætte sig udkastet til forordning,
               
            
                  —
               
               
                  der henviser til skrivelse af 3. december 2019 fra Økonomi- og Valutaudvalget til Udvalgsformandskonferencens formand,
               
            
                  —
               
               
                  der henviser til artikel 5a i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (2),
               
            
                  —
               
               
                  der henviser til forretningsordenens artikel 112, stk. 4, litra d), og artikel 111, stk. 6,
               
            
                  —
               
               
                  der henviser til udtalelse fra Økonomi- og Valutaudvalget,
               
            
                  A.
               
               
                  der henviser til, at International Accounting Standards Board (IASB) den 26. september 2019 udstedte ændringer til IFRS 9 — Finansielle instrumenter og til IAS 39 — Finansielle instrumenter; der henviser til, at disse ændringer har til formål at give en generel lempelse i lyset af »fase 1« i forbindelse med erstatningen af interbankrenten (IBOR); der henviser til, at disse ændringer skaber klarhed for selskaber, der indberetter i overensstemmelse med IFRS, og deres revisorer om, at den lovmæssigt drevne markedsdækkende erstatning af referencerenter med forbedrede (næsten) risikofrie rentesatser ikke vil forstyrre sikringsforhold som følge af usikkerhed i forbindelse med erstatningen; der henviser til, at disse ændringer giver retssikkerhed inden for rammerne af regnskabsaflæggelse under IFRS og IAS og forhindrer unødig stress i det finansielle system; der henviser til, at Kommissionen indtrængende opfordrede IASB til at fremskynde udstedelsen af disse ændringer, således at Unionen rettidigt kunne godkende disse ændringer;
               
            
                  B.
               
               
                  der henviser til, at Den Europæiske Rådgivende Regnskabsgruppe (EFRAG) den 16. oktober 2019 afgav en positiv godkendelsesudtalelse til Kommissionen;
               
            
                  C.
               
               
                  der henviser til, at Kommissionen har konkluderet, at fortolkningen opfylder de tekniske kriterier for vedtagelse som krævet i artikel 3, stk. 2, i forordning (EF) nr. 1606/2002, og fastholder, at de foreslåede ændringer vil forhindre en afbrydelse af sikringsforhold som følge af usikkerhed i forbindelse med IBOR-overgangen, således at regnskaber udarbejdet i henhold til IFRS kan give et retvisende billede af virkningen af risikostyringen og forhindre utidig volatilitet i resultatet;
               
            
                  D.
               
               
                  der henviser til, at Regnskabskontroludvalget afgav en positiv udtalelse om disse ændringer den 5. november 2019;
               
            
                  E.
               
               
                  der henviser til, at IASB fastsatte den 1. januar 2020 som ikrafttrædelsestidspunktet for disse ændringer af IFRS 9 og IAS 39 med tidligere anvendelse tilladt; der henviser til, at de finansielle institutioner, der er omfattet af IFRS- og IAS-regnskabsstandarder, ikke kan anvende den behandling, der foreslås i disse ændringer, på deres regnskaber for 2019, inden de godkendes og offentliggøres; der henviser til, at EU-virksomheder stilles ringere end deres konkurrenter i andre jurisdiktioner, hvis de ikke er i stand til at gøre brug af den lempelse, der gives i disse ændringer; der henviser til, at disse ændringer derfor bør godkendes og offentliggøres inden udgangen af december 2019, således at de kan anvendes for regnskabsperioder, der starter den 1. januar 2020 eller før eller efter denne dato;
               
            
               
                  1.
               
               
                  erklærer, at det ikke modsætter sig udkastet til Kommissionens forordning;
               
            
               
                  2.
               
               
                  pålægger sin formand at sende denne afgørelse til Kommissionen og, til orientering, til Rådet.
               
            
         (1)  EFT L 243 af 11.9.2002, s. 1.
      
         (2)  EUT L 184 af 17.7.1999, s. 23.